BERDASARKAN NOVEL KARYA WILLIAM LANDAY
Awak rasa saya akan menang?
Saya akan terkejut kalau awak gagal. Ini kes pembunuhan pertama awak, bukan?
Ia begitu ketara, ya?
Tidak, awak buat dengan hebat. Ia sangat bagus.
Terima kasih kerana melayan saya.
Tak apa. Sebenarnya, saya ada buat catatan.
Kalau awak nak.
Ya. Boleh juga.
Jadi...
- Semasa hujah pembukaan awak. - Okey.
Awak tak pandang defendan.
- Saya tak pandang? - Tidak.
Jangan cuma pandang sekali imbas.
Tunjuk kepada juri yang awak boleh pandang defendan
tepat ke matanya dan kata, "Bersalah."
Kalau awak berani buat begitu, mereka juga akan berani juga.
Okey. Bagus.
Apa lagi?
Awak berdiri agak jauh dari petak juri.
Dekati mereka.
Buat juri rasa awak salah seorang daripada mereka.
- Awak sebut nama defendan empat kali. - Saya tak patut buat begitu?
Awak perlu anggap dia tiada nama. Dia defendan.
Peguamnya akan berusaha menunjukkan sifat kemanusiaannya.
Jangan memudahkan kerja mereka.
Nak minum lagi?
- Tak apa. - Ya. Sudah tentu.
Minumlah. Saya belanja.
Awak yakin saya akan menang?
Jacob, saya dah beritahu awak...
Perhatian, sila bangun.
Sila beri perhatian.
Semua orang yang mempunyai urusan dengan Yang Arif Hakim French,
Hakim Mahkamah Atasan,
akan bersidang untuk Kerajaan Negeri,
rapat ke depan, nyatakan kehadiran dan anda akan dibicarakan.
Semoga Tuhan memberkati Massachusetts dan mahkamah yang mulia ini.
Mahkamah akan bersidang. Sila duduk.
Nombor 08-44-07, Kerajaan Negeri lawan Jacob Owen Barber.
Satu tuduhan membunuh dengan niat.
Mewakili defendan, Joanna Klein.
Mewakili Kerajaan Negeri, Pembantu Pendakwa Raya, Neal Logiudice.
Ada usul awal sebelum kita memulakan voir dire?
Ya, ada beberapa perkara, Yang Arif.
Pertama, bapa defendan, Andrew Barber,
mahu menyertai barisan pembelaan defendan.
Dengan izin mahkamah, dia mahu membantu saya semasa perbicaraan.
Adakah ini keputusan yang bijak, Cik Klein?
Ia permintaan keluarga defendan, Yang Arif.
Baiklah, En. Barber, sila datang ke depan. Ada apa lagi?
Yang Arif, saya telah mengemukakan usul tanpa kehadiran juri
yang memohon supaya tiada kenyataan dibuat tentang datuk defendan, William Barber,
yang kini dihukum penjara seumur hidup kerana membunuh.
Kami percaya pihak Negeri akan menggunakan isu ini untuk mempengaruhi pihak juri.
Yang Arif, pihak Negeri ingin menegaskan
bahawa sejarah keluarga ini yang melibatkan keganasan ada kaitannya.
Yang Arif, klien saya tak pernah berjumpa...
Saya faham. Saya dah baca usul itu.
Bantahan defendan sudah diambil kira dan ditangguhkan.
Sekiranya pihak Negeri memutuskan
yang rekod jenayah William Barber penting bagi kes ini,
dia akan memaklumkan pihak pembela dan kita akan membincangkannya.
Jika tidak, jangan timbulkan soal ini kepada pihak juri.
Terima kasih, Yang Arif.
Baik, Yang Arif.
Akhir sekali, pihak pembela ingin tambah dua orang saksi lagi,
Matthew McGrath dan Leonard Patz.
- Pihak Kerajaan Negeri? - Kita tiada bantahan, Yang Arif.
Baiklah, tolong panggil para juri.
Sila bangun untuk pihak juri.
Pemandu bas yang dah bersara, bekerja dengan kanak-kanak. Bagus.
Ya, saya suka dia. Terima kasih, Ellen.
Mereka asyik tenung saya.
Awak akan terbiasalah nanti.
Pandang hakim sekerap mungkin, atau ayah awak dan saya.
Jangan bagi mereka sebab untuk membenci awak. Jangan buat muka. Faham?
Persembahan awak hebat setakat ini.
Awak semua pun sama.
Defendan ini bukan budak biasa.
Tidak, ada sesuatu yang membezakannya.
Ayahnya.
Ayahnya ialah pembantu pendakwa raya kanan.
Orang penting di bangunan ini.
Selama bertahun-tahun, defendan lihat ayahnya
mendakwa setiap kes pembunuhan penting di daerah ini.
Dia dengar perbualan semasa makan malam. dan panggilan telefon tentang kerjanya.
Malah, awak boleh kata yang pembunuhan ialah topik biasa dalam keluarganya.
Namun, persoalannya yang masih belum terjawab ialah, "Kenapa?"
Kenapa...
seorang budak gred lapan bunuh rakan sekelasnya?
Kita semua pernah bersekolah.
Kita tahu kadangkala ada budak yang jahat.
Anda akan mendengar keterangan mengatakan yang mangsa kes ini,
Ben Rifkin telah mengejek defendan.
Perbuatan itu tak mengejutkan, tapi ia tetap jahat.
Ben ejek anak muda ini,
tanpa menyedari kemampuan, malah keinginannya untuk membunuh.
Saya bantah.
Bantahan diterima.
Juri diminta mengabaikan kenyataan terakhir tentang keinginan defendan
yang berunsur spekulasi itu.
Pada 12 April,
defendan pergi ke hutan Taman Cold Spring
dengan pisau di dalam poketnya dan satu idea.
Dia serang hendap mangsa atau mereka bergaduh terlebih dahulu?
Mungkin Ben mengejeknya.
Atau mengugutnya.
Kita tak tahu.
Apa yang kita tahu
ialah defendan telah menikam Ben Rifkin di dada sebanyak tiga kali,
dan menyebabkan kematiannya.
Tiga...
luka pada jarak yang sama.
Satu.
Dua.
Tiga.
Apabila kita melihat tragedi sehebat ini, kita rasa marah.
Kita mahu seseorang menerima balasannya.
Begitu juga dengan saya.
Itu sifat manusia.
Tapi Jacob Barber tak bersalah.
Saya ingin mengulanginya supaya tiada siapa yang salah faham.
Jacob Barber langsung tak bersalah.
Apabila anda faham apa yang berlaku pada hari itu,
awak akan nampak hakikat kes ini... penghakiman yang dibuat terburu-buru.
Sebagai contohnya, cap jari
yang digembar-gemburkan oleh pihak pendakwa raya.
Anda akan dengar bagaimana ia berada di tempatnya
sama seperti apa yang Jacob beritahu polis yang menahannya
ketika dia ditanya tentangnya.
Dia nampak rakannya terbaring di atas tanah dan cuba membantunya.
Apabila dia sedar yang Ben telah mati dan nampak darahnya, dia panik.
Dia takut menjadi suspek sekiranya dia beritahu seseorang tentang mayat itu.
Tambahan pula, ini Ben Rifkin, budak yang telah membulinya.
Semua orang pun tahu. Apa pula orang akan fikir?
Adakah Jacob berharap dia lebih berani dari mula dan bercakap benar?
Sudah tentu.
Itu kesilapan terbesarnya.
Tapi dia hanya seorang budak.
Saya juga tak peduli bagaimana pihak negeri mahu membicaranya.
Dia hanya budak 14 tahun.
Dan budak-budak biasa buat kesilapan.
Tapi kita orang dewasa,
dan kita ada tanggungjawab yang berat.
Seorang budak telah meninggal dunia.
Jangan musnahkan hidup budak lain sebagai ganti rugi.
Ini bukan keadilan namanya.
Ia hanya sebuah lagi tragedi.
En. Barber, di sini!
En. Barber ada sebarang komen?
Tolong beri kami sedikit ruang.
Beri kami sedikit ruang di sini.
En. Barber rasa dia bersalah?
Hei, tolong datang ke sini.
Ia memang lelaki yang sama.
Ya, saya pasti. Lincoln biru.
Betul.
Awak ada lagi nombor plat yang saya beri itu?
Okey.
Terima kasih, Duff.
Itu tentang apa?
Panjang ceritanya. Nanti saya cerita.
Okey, pastikan mereka berehat.
- Saya akan hubungi awak malam ini. - Okey.
Lesen memandu.
Apa salah saya?
Biar saya tengok lesen memandu awak.
Saya berhak duduk di dalam kereta sendiri, bukan?
Encik tak mahu bagi saya dokumen pengenalan encik?
Saya tak kata begitu.
Saya nak tahu kenapa awak kacau saya.
Keluarga itu enggan memberi kenyataan semasa meninggalkan mahkamah hari ini.
Dan ini menunjukkan
yang mereka merancang untuk pulang ke rumah mereka di Newton.
Tiada siapa tahu apa yang akan berlaku esok.
Namun, kenyataan pembukaan membayangkan
yang perbicaraan ini mungkin penuh emosi.
Ini Alix Wong, Berita Saluran 12.
HEI
AWAK BAGAIMANA HARI INI?
KETAWA. AWAK OKEY? KEADAAN NAMPAK TEGANG DI TV
AISKRIM PERCUMA TENTU AKAN MEMBANTU
Saya baru bercakap dengan Duffy.
Bunyinya teruk. Awak dengarlah dulu.
Apa?
Nama lelaki dengan kereta Lincoln itu ialah James O'Leary.
Mereka menggelarnya Father O'Leary.
Mereka?
Rasanya dulu, dia seorang gengster.
Dia ada rekod jenayah. Menurut Duffy, dulu dia bekerja sebagai pengawal.
Sekarang, dia ambil upah buat kerja-kerja ringan
seperti pukul orang dan sebagainya.
Biar betul? Apa yang dia nak daripada kita?
Entahlah.
Apa kita patut buat? Mereka tak boleh tahan atau soal dia?
Tak boleh, melainkan dia ugut kita secara terang-terangan.
Ya Tuhan.
Duffy akan memerhatikannya. Bunyinya mungkin tak cukup bagus,
tapi besar kemungkinan, ada orang yang cuba menakutkan kita.
Macamlah kita belum cukup takut lagi.
Jantung saya berdebar-debar kerana dia tak jawab panggilan saya.
Saya tak nampak keadaannya sehinggalah saya mendekatinya.
Awak ada minta bantuan?
Saya merangkak naik ke atas tebing sambil menghubungi 911.
Terima kasih, Pn. Gianetto.
Cik Klein.
Saya tiada soalan, Yang Arif.
Ya, taman anjing itu.
Ia pada pukul berapa?
Sekitar 8:00 pagi.
Seperti yang saya dah terangkan, bunyinya seperti suara budak lelaki.
Dia kata, "Berhenti. Awak mencederakan saya."
"Berhenti. Awak mencederakan saya."
Awak tahu suara itu datang dari arah mana?
Rasanya, barat.
Detektif, adakah ia dianggap prosedur biasa
untuk pembantu pendakwa raya mengetuai siasatan pembunuhan?
Ya.
Siapa pembantu pendakwa raya yang menangani kes ini pada hari itu?
Saya bantah. Tak berkaitan.
Peguam diminta datang ke depan.
Yang Arif, saya tak nampak kaitan penglibatan En. Barber dalam kes ini
dengan perbicaraan anaknya.
Yang Arif, pihak juri berhak dengar yang ayah defendan sendiri
telah mengetuai peringkat awal siasat kes ini.
Saya akan benarkan, tapi saya ingin beri amaran kepada awak.
Ingat. Bukan En. Barber yang sedang dibicarakan.
Baik, Yang Arif. Saya faham.
Saksi diminta menjawab soalan itu.
Andrew Barber yang mengetuainya.
Awak tak rasa pelik yang En. Barber menguruskan kes
melibatkan rakan sekelas anaknya sendiri?
Tidak.
Apabila anaknya dituduh membunuh?
Awak tak rasa bimbang?
Saya rasa tak gembira.
Detektif, awak pernah dengar tentang mana-mana pendakwa raya
yang terlibat dalam siasatan anaknya sendiri?
- Saya bantah. - Bantahan diterima.
Kami faham tujuan awak. Cukuplah setakat itu.
Saya tiada lagi soalan, Yang Arif.
Cik Klein.
Detektif Peterson, awak antara orang pertama yang tiba di lokasi jenayah.
- Senjata pembunuhan ada ditemui hari itu? - Tidak, puan.
Selain satu cap jari yang ditemui pada baju mangsa,
ada bukti lain yang ditemui pada hari itu?
Tak ada.
Dan cap jari itu hanya dikenal pasti kemudian, bukan?
Ya. Betul.
Jadi memang wajarlah jika kita kata yang pada peringkat awal siasatan,
awak dan En. Barber tak ada suspek yang jelas?
Betul.
Adakah defendan merupakan suspek pertama?
- Tidak, pada mulanya, kami... - Saya bantah. Apa kaitannya?
Bantahan ditolak.
Pada mulanya, kami siasat suspek bernama Leonard Patz.
Dia ada rekod serangan sumbang dan hentaman terhadap kanak-kanak.
Dia pesalah jenayah seksual yang berdaftar.
Jadi awak berminat untuk menyiasatnya atas sebab itu?
Ya dan kerana dia tinggal berdekatan taman itu.
Bukan itu saja.
Orang juga tahu yang dia selalu berjalan di taman itu pada waktu pagi, bukan?
Saya bantah. Dia mendorong saksi.
Bantahan ditolak.
Ya. Malah, dia mengaku berada di taman itu pada pagi itu.
Tiada lagi soalan. Terima kasih.
Detektif, siapa yang beri cadangan untuk menyiasat Leonard Patz?
Andy Barber yang mencadangkannya.
Andy Barber. Baik.
Tapi En. Patz disahkan tak terbabit
apabila anak En. Barber sendiri dituduh bersalah.
Ya.
Tiada lagi soalan, Yang Arif.
- Yang Arif, kami ingin soal balas. - Teruskan.
Detektif, semasa En. Logiudice tanya jika awak telah mengetepikan Leonard Patz,
awak pasti yang dia tak bersalah?
Pasti? Tidak.
Awak setuju dengan keputusan En. Barber untuk menyiasat Leonard Patz?
Ya. Sudah Tentu.
Bagaimana dengan keputusan lain yang Andy Barber buat?
Awak ada rasa bimbang?
Rasanya, tak ada.
Dia pendakwa raya terbaik mereka.
Pendakwa raya terbaik mereka dulu.
Terima kasih, Detektif. Tiada lagi soalan.
Pihak Negeri dah bersedia untuk memanggil saksi seterusnya?
Ya, Yang Arif.
Pancaran itu terbias melalui setiap celah
dan menghasilkan jalur cahaya dan warna gelap di sebelah satu lagi.
Kenapa? Kerana cahaya terdiri daripada partikel, tapi...
- Gelombang? - Tepat sekali.
Dan persimpangan gelombang itulah yang menghasilkan corak itu.
Jadi ahli fizik memutuskan yang mereka akan selesaikan apa yang berlaku
dengan memasang alat yang membolehkan mereka melihat
celah mana yang dilalui oleh setiap elektron.
Tapi apabila mereka cuba memerhatikannya,
elektron itu tak lagi seperti gelombang dan bertindak seperti partikel semula.
Apa? Itu mustahil.
- Cubalah cari di Google. - Saya akan kembali.
Ia seperti hubungan saya dengan pasukan Celtics.
Mereka kalah setiap kali saya tonton mereka.
Saya dah kata jangan hubungi saya di rumah.
Ayah cuma nak tahu perkembangannya.
Apa?
Apa maksud awak, "Apa"? Perbicaraan itulah.
Dia cucu ayah. Ayah berhak tahu.
Dengar cakap saya baik-baik.
Ayah tak berhak tahu apa-apa. Faham?
Mungkin ayah berhak hubungi wartawan yang kerap hubungi ayah?
Suka hati ayahlah.
Ayah cuma nak tahu apa yang awak fikirkan.
Apa strategi awak?
Ayah tonton berita setiap hari. Ayah rasa dia ada peluang terlepas.
Tapi awak perlu fikir dengan bijak.
Ya? Saya tak tahu pula yang mereka ajar undang-undang di penjara.
Kelakarnya. Awak fikir penjara ini benda main-main?
Dengar sini.
Tempat ini langsung tak selamat untuk budak seperti Jacob.
Salah seorang saksi hari ini,
polis yang beri keterangan itu,
dia ada sebut tentang lelaki bernama Patz.
Kenapa?
Awak rasa dia pembunuhnya?
- Awak rasa begitu? - Ya.
Awak pasti?
Saya perlu pergi dulu.
Dia cabul budak-budak, bukan?
Lebih kurang begitu.
Bagaimana pula dia boleh "lebih kurang" cabul budak-budak?
Sama seperti ayah dianggap membunuh sebelum ayah benar-benar membunuh.
Kenapa awak perlu kaitkan dengan ayah?
Tolong jangan menyibuk tentang ayah
dan mula bimbangkan tentang cucu ayah.
Jangan telefon rumah saya lagi.
Ayah serius. Pastikan dia tak masuk penjara!
Faham?
Ayah dah habiskan seumur hidup ayah di penjara.
Ayah tak mahu berdiam diri sementara cucu ayah...
Budak tak...
Awak dah buat silap.
- Joanna dah balik? - Ya.
Itu siapa?
Ia cuma syarikat kad kredit. Mereka nak sahkan beberapa bayaran.
Joanna nampak optimistik.
Saya rasa dia memang patut rasa begitu.
Saya rasa pelik kerana semua orang itu ada di sana.
Entah kenapa, tapi suasana di luar sejuk.
- Hei. - Sebentar.
Mak cuma nak gantung benda ini di pintu awak.
Okey. Terima kasih.
Awak berbual dengan siapa?
Sarah.
Okey.
- Kirim salam kepadanya. - Okey.
Maaf atas gangguan itu.
Jadi, wanita itu masuk dengan anaknya.
Mereka sangat bising dan menjengkelkan.
Saya kata, "Aduhai. Diamlah." Tapi...
Sudah berapa lama awak bekerja di makmal jenayah negeri?
Hampir 12 tahun.
Cik Carlson, boleh gambarkan bukti darah pada tempat serangan?
Ada beberapa kesan percikan kecil yang diameternya kurang daripada satu inci.
Semalam, kita dengar pihak berhujah
mengatakan bahawa darah sepatutnya ada pada baju penyerang
dalam kes tikam seperti ini.
- Awak ada pendapat tentangnya? - Ada.
Ia tak semestinya benar kerana tiada kesan yang nampak terpercik dengan kuat.
Ia juga tak mustahil yang penyerang tikam mangsa dari belakang,
dan ini bermakna dia berada di luar arah percikan darah.
Boleh awak terangkan tentang senjata pembunuhan?
Kami mencari pisau sepanjang 10 hingga 15 cm dengan sisi yang bergerigi.
Begitu rupanya.
Pisau seperti ini?
Saya bantah.
Pihak Negeri ingin membawa bukti...
Saya bantah!
Yang Arif, pihak juri akan dengar keterangan
daripada rakan karib defendan
mengatakan yang defendan ada pisau yang sama seperti pisau ini,
pisau Schnell Tactical.
Yang Arif, ini satu muslihat.
Pihak Negeri belum dapat mengaitkan pisau sebegitu dengan defendan,
dan dengan menunjukkannya di sini, mereka tak bertanggungjawab dan cuba menghasut.
Saya setuju. Bantahan diterima. Simpan pisau itu, En. Logiudice.
Jika begitu, saya tiada lagi soalan, Yang Arif.
Sila soal saksi.
Baik, Yang Arif.
Pn. Carlson, kita baru saja bercakap tentang darah itu.
Ada sebarang bukti darah ditemui pada defendan?
Tak ada.
Bukti genetik?
DNA? Rambut? Gentian?
Tidak, cuma ada cap jari.
- Boleh saya cadangkan satu hipotesis? - Boleh.
Katakanlah, defendan, Jacob, sedang berjalan ke sekolah
dan terjumpa mangsa terbaring di atas tanah.
Kemudian, Jacob angkat mangsa dengan menarik kolarnya untuk melihat keadaannya.
Adakah itu akan menghasilkan cap jari yang sama seperti yang awak jumpa?
Ya, itu tak mustahil.
Pisau yang pihak Negeri cuba jadikan sebagai bukti,
pernahkah awak melihatnya sebelum ini?
Saya bantah. Ia tak berkaitan.
Bantahan ditolak. Awak yang mulakannya.
Ya, pihak pendakwa raya minta saya supaya menentukan
sama ada model pisau itu konsisten dengan luka mangsa.
Saya agak mereka ada beri model lain juga sebagai perbandingan?
Tidak.
Tidak?
Mereka ada minta awak tentukan
berapa banyak pisau lain yang mungkin menghasilkan luka yang sama?
Tidak.
Awak rasa ada berapa banyak?
Saya tak tahu. Itu boleh dianggap sebagai tekaan.
Ada seribu?
Banyak.
Tujuh ratus? Lima ratus?
Lebih kurang.
Dalam erti kata lain, kebarangkalian itu menjadi pisaunya
ialah satu dalam 500. Betul?
Saya bantah. Itu berunsur spekulasi.
Bantahan diterima.
Saya tiada lagi soalan, Yang Arif.
Peluangnya nampak teruk.
Dia akan terlepas. Awak tak nampakkah?
Dia akan terlepas selepas dia bunuh anak kita
disebabkan peguam bodoh dan aksi yang dibuat-buatnya itu.
Tolonglah, saya dah tak tahan lagi.
Ya, saya pun sama.
Dan.
BILIK MESYUARAT
Entah bagaimana dia tak tahu yang aksinya akan menjerat dirinya sendiri.
Ia kerana dia bersemberono.
- Awak okey? - Ya.
Salah seorang juri senyum.
Juri yang berjanggut sejemput itu.
Dia senyum? Betulkah?
Ya, semasa Joanna kata yang kebarangkaliannya satu dalam 500.
Ada masalah?
Ia tak penting.
Kita akan bincang kemudian.
Awak pernah bekerja untuk banyak kes bersama En. Barber, bukan?
Ya, kami dah lama berkawan.
Adakah awak akan kata yang dia tekun bekerja?
Lebih daripada itu. Dia tak putus asa.
Adakah dia juga tak berputus asa
semasa awak cuba langgar peraturan sekolah?
Dia tak rasa rakan anaknya perlu diutamakan.
Kami dah soal rakan-rakan karib Ben.
Selepas awak soal pelajar-pelajar itu,
awak dapat sebarang maklumat berguna?
Tiada selepas pertemuan pertama.
Tapi selepas kami buat siasatan susulan, kami dapat tahu
yang mangsa dan defendan bersengketa.
Bermakna yang Ben buli defendan.
Buat tempoh yang agak lama.
Pada masa inikah yang awak mula mengesyaki defendan?
Ya.
Walaupun ayahnya masih mengetuai siasatan kes ini?
Sesetengah aspek siasatan perlu dibuat
tanpa pengetahuan En. Barber.
Apa yang awak jumpa?
Defendan dikatakan memiliki pisau yang konsisten dengan luka itu,
dia ada motif yang cukup kuat,
dan dia ada peluang kerana pergerakannya pada pagi serangan itu
membuatkan dia berada berdekatan atau di lokasi.
Awak tahan dia pada masa itu?
Tidak, sebelum cap jarinya dikenal pasti.
Kami dapatkan waran dan geledah rumahnya
untuk cuba mencari pisau itu, tapi kami gagal.
Awak rampas komputer defendan?
Ya, tapi tiada apa yang membuktikan dia bersalah.
Detektif, awak tahu program Pengikis Cakera?
Ya. Program itu memadamkan cakera keras dan fail.
Program itu ada dalam komputer riba defendan?
Ada.
Mungkinkah ada bukti dalam komputernya yang membuktikan dia bersalah
yang telah dipadam oleh defendan?
Saya bantah. Itu hanya tekaan.
Bantahan diterima.
Bagaimana dengan pornografi?
- Saya bantah. Ia tak berkaitan. - Bantahan diterima.
Biar saya terangkan dengan lebih khusus.
Awak ada jumpa pornografi bersifat ganas dalam komputer riba defendan?
Saya rasa semua pornografi bersifat ganas.
Sudah tentu.
Terutamanya, semua imej yang mengagungkan deraan dan seksaan.
Saya bantah. Ia tak berkaitan.
Bantahan ditolak. Saksi akan jawab.
Sesetengahnya, ya.
Saya tiada lagi soalan.
Detektif, awak tentu pernah menggunakan banyak waran geledah
- dalam kerjaya awak? - Ya.
Rampas banyak komputer riba.
Ya.
Pernahkah awak jumpa komputer yang tak mengandungi pornografi?
Rasanya tak pernah.
Detektif, benarkah yang awak orang pertama
yang merasakan Leonard Patz mungkin suspek,
dan bukan En. Barber?
Ya, saya yang maklumkan Andy tentang Patz,
dan kami bersetuju untuk menyiasatnya.
Ada satu soalan terakhir.
Semasa penyiasatan itu,
pernahkah Andy Barber bertindak dalam cara yang menunjukkan dia mengesyaki anaknya?
Tidak, sedikit pun tidak.
Saya tiada lagi soalan, Yang Arif.
En. Logiudice, awak ingin soal semula?
Detektif,
pernahkah En. Barber bertindak ganas?
- Tidak. - Awak pasti?
Awak tak pernah lihat dia tarik kolar seseorang dan tolak dia ke dinding?
Saya bantah. Ia tak berkaitan.
Bantahan ditolak.
Ada sekali. Awak.
Selepas awak buat dia marah kerana timbulkan isu ayahnya dihukum kerana...
Kerana membunuh?
- Saya bantah! Yang Arif! - Bantahan diterima.
Peguam diminta datang ke depan sekarang.
Saya terkejut dengan perbuatan awak. Kita dah bincang semasa praperbicaraan.
Yang Arif, peguam bela yang bangkitkan dulu isu
sama ada ayah defendan ada sebab untuk mengesyaki anaknya sendiri.
Saya cuma cuba menyampaikan hujah saya.
Awak biar betul.
Yang Arif, kami mahu memohon agar perbicaraan ini diisytiharkan silap.
- Tolonglah. - Dia dah diberi peringatan khusus.
En. Logiudice, perbuatan awak ini sangat berisiko, faham?
Selesaikan pemeriksaan saksi awak sekarang.
Kalau awak sebut lagi tentang datuk defendan,
saya akan isytiharkannya perbicaraan silap.
Baik, Yang Arif.
Tuan-tuan dan puan-puan,
ada satu pepatah, "Terlajak perahu boleh diundur, terlajak kata buruk padahnya"...
tapi saya terpaksa minta anda supaya melupakan soalan tadi.
Awak tentu rasa terseksa,
kerana hanya boleh melihat saja.
Saya tiada pilihan lain.
Jadi, awak percayakan Cik Klein?
Ya.
Pada hari keempat perbicaraan, pihak Negeri panggil saksi terakhirnya,
Derek Yoo.
Awak rasa Cik Klein cukup bersedia untuk keterangan Derek Yoo?
Ya, dia dah buat sebaik mungkin.
Dia bercadang untuk memusnahkan kredibilitinya?
Dia ada motif yang kukuh. Para juri berhak tahu.
Bagaimana dengan awak dan Laurie?
Kenapa dengan kami?
Awak dah bersedia?
Kita ada masalah.
Matt McGrath. Dia dah hilang.
Apa?
Dah seminggu Ellen cuba hubungi telefonnya
dan dia akhirnya dapat bercakap dengan ibunya pagi tadi.
Katanya, dia bergaduh dengan Matt tiga hari lepas, dan Matt terus tak balik.
Teman wanitanya baru buat hantaran dalam talian dari Florida
dan ibunya rasa dia bersamanya di sana.
Apa kita patut buat?
Jangan risau. Kita akan fikirkan sesuatu. Okey.
Perhatian, sila bangun!
Saya kata, "Itu laluan biasa awak ke sekolah. Awak nampak apa-apa?"
Jake kata tidak.
Dia langsung tak kata yang dia nampak Ben di atas tanah atau cuba membantunya?
Tidak. Kemudian, dia buat lawak.
Katanya lebih kurang macam, "Padan muka dia."
Dan ini berlaku dalam beberapa jam selepas awak tahu tentang pembunuhan Ben?
Rasanya. Pada masa itu, kami sedang bermain permainan video di rumah Jake.
Semasa awak kata Ben selalu kenakan Jacob,
apa maksud awak sebenarnya?
Ben selalu kutuk Jake. Dia selalu panggil Jake "pondan".
Seolah-olah nama gelaran.
Contohnya, dia tanya Jake tentang perkara yang orang homoseksual suka buat,
di depan semua orang untuk memalukannya.
Atau berpura-pura tumbuk Jake semasa mereka berselisih di sekolah.
Benda-benda macam itu,
Perbuatan bulinya buat Jacob rasa susah hati.
- Ya, sudah tentu. - Ia buat dia rasa marah?
Dia tak buat depan Ben, tapi...
di belakangnya, dia selalu mengamuk dan kata yang dia bencikan Ben.
Dan saya faham. Kadangkala, Ben juga layan saya dengan teruk.
Selepas pembunuhan Ben, bilakah
awak mula mempertimbangkan peranan Jacob dalam kes itu?
Saya bantah. Dia mendorong saksi.
Bantahan ditolak.
Awak boleh jawab, nak.
Rasanya, tiga hari kemudian.
Ada sebab lain selain sifat panas barannya yang mencurigakan awak?
Ya. Pisau itu.
Jake ada satu pisau tempur yang menakutkan yang dia beli di pekan.
- Kadangkala, dia bawa ia ke sekolah. - Untuk menayangkannya?
Tak juga. Dia tayangkannya kepada saya dan kawan kami, Dylan...
tapi rasanya ia kerana dia suka bawa pisau itu bersamanya.
Ia seolah-olah satu rahsia baginya.
Baik. Jadi kejadian buli dan pisau itu...
Awak tahu tentang perkara ini,
tapi awak masih tak mengesyakinya serta-merta?
Entahlah. Mungkin sebahagian daripada diri saya ada rasa begitu.
Tapi saya mula curiga selepas membaca komen dalam taliannya.
Dalam talian?
Laman web seram yang Jake suka itu dipanggil Bilik Potong.
Adakah "seram" bermaksud ia laman web pornografi?
Ya, tapi tumpuan utamanya bukan seks.
Tapi gambar-gambar yang ganas.
Ada kisah di laman web itu?
Ya, ada pelbagai jenis hantaran. Gambar, video, kisah.
Awak tahu sama ada Jacob pernah hantar kisah ke situ?
Dia pernah hantar.
Dia menggelarnya kisah Job.
Kisah Job?
Ya, seperti nama singkatannya. J-O-B?
Itu nama samarannya.
Apa yang awak tahu tentangnya?
Tak banyak. Awak perlu hentikannya.
Pernahkah Job paparkan kisah tentang pembunuhan Ben Rifkin?
Pernah.
Pihak Negeri ingin memohon untuk menjadikan bukti...
Saya bantah.
Yang Arif, boleh kita berbincang?
Tolong bertenang.
Dengan hormat, Yang Arif, kami mohon untuk berbincang.
Yang Arif, kami diserang hendap. Semua ini tak dikongsi semasa proses penzahiran.
Yang Arif, kisah ini ditulis sendiri oleh defendan.
Kalau dia mahu merahsiakannya daripada peguamnya, itu bukan salah kami.
Apa yang dia maksudkan, Jacob?
Jacob?
Yang Arif, saya perlu berunding dengan klien saya.
Silakan.
Saya minta anda semua bersabar
sementara pihak peguam bela berunding dengan kliennya sebentar.
Dia akan membenarkannya melainkan kita kata yang itu bukan penulisan Jacob.
- Baik, teruskannya. - Mereka tahu dia yang tulis, Andy.
Mereka ada alamat IPnya.
Jacob.
Jika kita tangguhkan sekarang, kita akan perlu beri lebih tumpuan kepadanya nanti.
Terukkah keadaannya?
"Jason berdiri tersengih di laluan itu sementara Brent berjalan ke arahnya.
Kalau Brent kenal diri Jason yang sebenar, dia tentu akan rasa takut.
Jason kata, 'Jangan cari pasal dengan saya. Saya serius.'
Tapi Brent hanya ketawa dan menarik lengannya
dan memusingnya ke belakang seperti yang dia sering buat.
'Berhenti. Awak menyakiti saya, ' kata Jason. Walaupun itu tidak benar.
Dia cuma mahu Brent fikir begitu dan melepaskannya.
Seperti biasa, Brent melakukan lagi ketawa palsu itu.
Jason memasukkan tangannya ke dalam poket baju.
Itu dia, rakan karibnya.
Dia menggenggam pemegangnya dan merasakan kuasa memusu ke lengannya
hingga ke bahunya
Dia sedar dia tidak boleh berpatah balik.
Taman itu seakan-akan tahu.
Dia boleh mendengar daun ditiup bayu dan burung bercicipan.
Brent nampak pisau itu menuju ke arahnya, tapi dia tak sempat berbuat apa-apa.
Tusukannya mudah seperti menusuk udara dan ia buat Jacob terkejut.
Dia menikamnya dua kali lagi sambil cuba mengingati nikmatnya.
Brent terbalik dan berguling menuruni cerun
sehingga terhenti di kaki cerun.
Jason tahu dia patut pergi, tapi dia gagal mengawal dirinya.
Dia mendekati jasad Brent untuk memastikan yang dia sudah mati.
Bau darah meloyakannya.
Dia menemui sebatang sungai berdekatan dan dia mencuci pisau dan tangannya.
Dia nampak pantulan mukanya di dalam air, namun, kini mukanya nampak berbeza.
Ia seolah-olah berkata, 'Ia rahsia kita.'
Tamat."
Kisah ini dipaparkan tiga hari selepas mayat Ben Rifkin ditemui?
Ya.
Saya tiada lagi soalan, Yang Arif.
Cik Klein?
Tidak.
Kami tak bersedia.
Telah berlaku satu kejutan di mahkamah hari ini
apabila keterangan salah seorang rakan sekelas Jacob Barber
memberikan pihak pendakwa bukti yang amat menjejaskannya.
Reaksi para juri amat jelas.
Ia cuma sebuah kisah.
Saya tak sangka semua orang akan kecoh tentangnya.
Awakkah yang buat?
Beritahu ayah. Betulkah awak bunuh dia?
Tidak.
Saya boleh minta hakim untuk keluarkan waran tangkap kepada Matt McGrath.
Dia takkan keluarkan waran untuk saksi tak penting yang bersembunyi di Florida.
Kita tak ada pilihan. Kita perlu soal Patz.
Ya, sepinanya dah dihantar pagi tadi.
Saya akan gelar dia sebagai saksi belot dan kita akan cuba soal dia.
Kita perlu kaji semua kemungkinan. Bukan saja yang berkenaan Patz, tapi juga Derek.
Awak tak rasa kita dah selesai soal Derek?
Awak dah cuba sedaya upaya.
Awak terganggu.
Semua orang pun sama.
Kita perlu jadikan Patz sebagai sandaran. Desak Derek, hantar sepina kepada Sarah.
Andy, kita dah bincang soal ini.
Itu dulu. Kita perlu suruh Sarah tekankan tentang minat Derek terhadapnya.
Dan ulang kata-kata Derek semasa memberikan keterangan.
Ya, betul cakap awak. Pengaruhnya tentu kuat.
Tunjukkan semula gambar swafoto itu.
Tidak.
Saya tak mahu melibatkan dia. Ini perbicaraan saya. Saya tak setuju.
Maaf, tapi awak tak berhak beri pendapat.
Terutamanya selepas kejadian hari ini.
Saya akan buat awal pagi esok.
BERSIAR-SIAR DI TAMAN OLEH JOB DIHANTAR PADA 16 APRIL, 1:43 PAGI
JASON TIADA MASALAH BERJALAN KE SEKOLAH.
DIA TELAH MELAKUKANNYA SEJAK DI GRED ENAM...
SCOTTWERNERN4CER9 HEBATNYA KISAH INI. JB BETUL-BETUL BUAT!
CHOIAMY - RASA MUAL APABILA MEMBACANYA SAYA MAHU PERCAYA TAPI...
GREGKDAGAWD - SAYA DAH AGAK DIA AKAN BUAT
AWAK SEMUA BERAMBUSLAH KERANA MERAGUI SAYA
HEI
AWAK DI SANA?
FACETIME TIADA
Awak tak cakap sepatah pun malam ini.
Awak tahu?
Tentang kisah itu?
Tidak.
Beritahulah saya perkara sebenar.
- Saya bercakap benar. - Saya perlu tahu kebenarannya.
Laurie, percayalah, saya bercakap benar.
Bagaimana dengan lawan web itu?
Bilik Potong itu?
Saya rahsiakan kerana saya tahu ia akan...
Jangan.
Jangan apa?
Beri alasan seperti yang awak selalu buat.
Saya tahu ia akan buat awak susah hati.
Awak dah agak yakin yang Jacob bersalah. Saya tak mahu tambah...
Cukup.
Apa awak kata?
Saya tak percayakan cakapnya. Selepas apa yang saya dengar hari ini.
Jadi awak akan biar satu masalah ini mengubah...
Awak selalu kata hanya satu masalah.
Awak tak sedarkah?
Kita juga bersalah. Kalau kita lindungi dia, kita bersalah sepertinya.
Baiklah. Perlahankan suara awak. Dia di atas.
Saya tak kata pun saya tahu apa yang saya patut buat.
Tapi saya tahu apa yang saya dengar dan maknanya.
Laurie, saya merayu.
Jangan percayakan sesuatu hanya disebabkan sebuah kisah rekaan.
- Ia bukan kisah rekaan. - Ya, ia hanya rekaan!
Budak itu buli dia.
Dia mungkin dah beribu kali terbayangkan dirinya menyakiti budak itu.
Jadi dia fikir yang bukan-bukan dan menulisnya.
Mungkin...
Mungkin dia seronok membayangkannya.
Adakah itu perbuatan yang teruk? Ya.
Ia perbuatan yang teruk, salah dan bodoh,
tapi ia hanya sebuah kisah.
Joanna dah periksa setiap baris ayat.
Tiada satu butiran pun yang belum dilaporkan dalam berita.
- Itu cuma fantasinya. - Itu pengakuannya.
Kalau itu bukan namanya, maka, ia helah peguam dan awak pun tahu.
Bagaimana jika awak sebenarnya tahu?
Bagaimana jika awak sebenarnya tahu yang anak kita melakukan perbuatan itu?
Bunuh budak itu? Awak masih tak kisah?
Saya tetap akan menyayanginya, jika itu soalan awak.
Bukan itu soalan saya. Saya juga akan tetap menyayanginya.
Saya menyayanginya walau apa yang berlaku.
Awak takkan tahu betapa saya ingin memeluknya
dan menenangkannya.
Tapi saya tak boleh terus berpura-pura,
biar dia berpura-pura tak bersalah dan berpura-pura dengan awak.
Dia tak berpura-pura. Dia tak melakukannya.
- Saya pasti. - Awak tak pasti!
Tiada siapa boleh menipu seperti ini.
Sudah tentu dia boleh buat. Awak tentu tahu.
Ya.
Ya, sudah tentu.
Dia belajar daripada saya.
Mungkin dia belajar daripada kita berdua.
Apa yang awak nak saya kata, Laurie?
Betul cakap awak.
Perkahwinan kita satu penipuan.
Keluarga kita hanya satu kisah dongeng, langsung tak berasas
dan anak kita pembunuh.
Itu yang awak nak dengar?
Tidak.
Tapi ia tak bermakna ia tak benar.
Helo.
SEPINA UNTUK MEMBERI KETERANGAN DI PERBICARAAN JENAYAH
KERAJAAN NEGERI MASSACHUSETTS PLAINTIF
JACOB BARBER DEFENDAN
KEPADA
KEPADA TUAN DAN PUAN RIFKIN
SAYA TONTON TUAN DAN PUAN DALAM BERITA
SAYA YANG BUNUH BEN
Terjemahan sari kata oleh Noorsalwati Nordin